**REPUBLIKA HRVATSKA**

**ISTARSKA ŽUPANIJA**

**OSNOVNA ŠKOLA DR. MATE DEMARINA**

**Munida 3, 52203 Medulin**

**KLASA: 112-02/22-01/3**

**URBROJ: 2168-02-22-1**

**Medulin, 16.08.2022.**

U sklopu projekta „MOZAIK 5“ koji se provodi u okviru instrumenta ''Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V' temeljem poziva UP.03.2.1.07 Europskog socijalnog fonda u sklopu Operativnog programa Učinkoviti ljudski potencijali 2014.-2020., te temeljem članka 99. stavaka 9.-11. Zakona o odgoju i obrazovanju u osnovnoj i srednjoj školi ( NN broj 87/08, 86/09, 92/10, 105/10 – ispr., 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) i članka. 7. Pravilnika o pomoćnicima u nastavi i stručnim komunikacijskim posrednicima (NN 102/2018, 59/19 i 22/20) ravnateljica Osnovne škola dr. Mate Demarina, kao partner u projektu raspisuje

**JAVNI POZIV**

za obavljanje poslova pomoćnika u nastavi za učenike s teškoćama u razvoju

Radno mjesto: **POMOĆNIK/POMOĆNICA U NASTAVI**

Broj traženih osoba**: 7**

* Mjesto rada:

|  |  |  |  |  |
| --- | --- | --- | --- | --- |
| **R.br.** | **Naziv škole i sjedište** | **Razred 2022./2023.** | **PUN/SKP** | **Sati tjedno** |
| 1. | Osnovna škola dr Mate Demarina, Munida 3, 52203 Medulin | 5. | PUN | 25 |
| 2. | Osnovna škola dr Mate Demarina, Munida 3, 52203 Medulin | 5. | PUN | 27 |
| 3. | Osnovna škola dr Mate Demarina, Munida 3, 52203 Medulin | 6. | PUN | 30 |
| 4. | Osnovna škola dr Mate Demarina, Munida 3, 52203 Medulin | 5. | PUN | 29 |
| 5. | Osnovna škola dr Mate Demarina, Munida 3, 52203 Medulin | 8. | PUN | 32 |
| 6. | Osnovna škola dr Mate Demarina, Munida 3, 52203 Medulin | 8. | PUN | 32 |
| 7. | Osnovna škola dr Mate Demarina, Munida 3, 52203 Medulin | 7. | PUN | 30 |

* **VRSTA UGOVORA:** Ugovor o radu na određeno vrijeme za nastavnu godinu 2022./2023.
* **UVJETI:** sukladno Zakonu o odgoju i obrazovanju u osnovnoj i srednjoj školi ( NN broj 87/08, 86/09, 92/10, 105/10 – ispr., 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) i Pravilniku o pomoćnicima u nastavi i stručnim komunikacijskim posrednicima (NN 102/2018, 59/19 i 22/20)
  + završeno najmanje četverogodišnje srednjoškolsko obrazovanje
  + završeno osposobljavanje i stečena djelomična kvalifikacija
  + PUN ne smije biti roditelj/skrbnik niti drugi član uže obitelji učenika kojem/kojima se pruža potpora
  + PUN ne smije biti osoba protiv koje se vodi kazneni postupak ili je pravomoćno suđena za neko od kaznenih djela

**OPIS POSLOVA:**

Poslovi pomoćnika/ce u nastavi realiziraju se tijekom boravka učenika ili skupine učenika u školi i izvan učioničkim aktivnostima koje su sastavni dio kurikuluma i godišnjeg plana i programa škole. Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima škole te vršnjacima učenika u razredu te poslovi specifični za funkcioniranje pojedinih učenika ili skupine učenika.

S kandidatom/kandidatkinjom izabranom za pomoćnika/cu u nastavi za učenike s teškoćama u razvoju sklopit će se pisani Ugovor o radu na određeno vrijeme za trajanje nastavne 2022./2023. godine kojim će se definirati međusobna prava i obveze.

U vlastoručno potpisanoj prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, mail adresu, broj telefona i mobitela) te sve tražene priloge.

Uz prijavu kandidat/kandidatkinja dužni su priložiti sljedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o državljanstvu (preslika odgovarajuće isprave),
* životopis,
* uvjerenje o nekažnjavanju ne starije od 6 mjeseci,
* potvrdu ili certifikat o završenom programu edukacije za poslove pomoćnika u nastavi u minimalnom trajanju od 20 sati (preslika)
* dokaz o radnom stažu (elektronički zapis radne knjižice Hrvatskog zavoda za mirovinsko osiguranje) ne starije od 30 dana.
* dokazi o pravu prednosti pri zapošljavanju, ukoliko ostvaruju takva prava

Osobe koje ostvaruju pravo prednosti pri zapošljavanju dužne su uz prijavu na javni poziv priložiti dokaze o ispunjavanju traženih uvjeta, potvrdu o priznanju statusa iz kojeg je vidljivo navedeno pravo prednosti i dokaz da su nezaposlene.

Kandidat koji pravo prednosti pri zapošljavanju ostvaruje prema odredbama Zakona o hrvatskim braniteljima iz domovinskog rata i članovima njihovih obitelji (NN 121/17), dužan je uz prijavu na natječaj dostaviti dokaze iz čl. 103. st. 1. navedenog zakona koji se mogu pronaći na internetskim stranicama Ministarstva hrvatskih branitelja.

Poveznice:

<https://branitelji.gov.hr/zaposljavanje-843/843>

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozivaju na pravo prednosti prilikom zapošljavanja sukladno članku 48.f Zakona o zaštiti vojnih i civilnih invalida rata, uz prijavu na javni natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.

Kandidat/kinja koji/a se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ 84/21) uz prijavu na javni poziv dužan/a je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf)

Natjecati se mogu i kandidati/kandidatkinje koji nemaju završen program edukacije za poslove pomoćnika u nastavi u minimalnom trajanju od 20 sati uz uvjet da isti završe prije početka rada. Svi izabrani kandidati obvezni su savladati program edukacije pomoćnika prije početka rada. Kandidati koji su već završili taj program trebaju dostaviti potvrdu kojom to dokazuju, te nisu obavezni pohađati edukaciju. Edukaciju će organizirati Istarska županija u okviru provedbe projekta „MOZAIK 5“.

Odabir kandidata će se provesti sukladno Uputama za prijavitelje Poziva broj UP.03.2.1.07.

Preslike traženih isprava ne moraju biti ovjerene, a polaznici su prije sklapanja pisanog ugovora dužni dostaviti na uvid izvornik isprava.

Nepravodobne i nepotpune prijave neće biti razmatrane.

Pisane prijave podnose se i dostavljaju **osobno u Školu na adresu Munida 3, Medulin (radnim danom od 08:00 do 12:00 sati administrativnom referentu) u zatvorenoj omotnici**s dokazima o ispunjavanju uvjeta iz Javnog poziva i naznakom „Javni poziv za obavljanje poslova pomoćnika u nastavi za učenike s teškoćama u razvoju“, ili potpunu dokumentaciju poslati u scaniranom obliku s naznakom „Javni poziv za obavljanje poslova pomoćnika u nastavi za učenike s teškoćama u razvoju“ putem **elektroničke pošte na e-mail adresu**: [ured@os-mdemarina-medulin.skole.hr](mailto:ured@os-mdemarina-medulin.skole.hr), u roku koji počinje teći **od 17. 08. 2022.** te moraju biti zaprimljene najkasnije do **25.08.2022. do 10,00 sati** na adresi/e-mailu Škole.

Zainteresirani za zaposlenje u više škola dostavljaju sve dokumente u sve škole, a u prijavi trebaju navesti škole po redoslijedu interesa.

Osobe koje se prijave na natječaj podnošenjem prijave daju svoju suglasnost OŠ dr. Mate Demarina da u njoj navedene osobne podatke prikuplja i obrađuje i čuva u skladu s **Općom uredbom (EU) 2016/679**Europskog parlamenta i Vijeća  te ostalim propisima kojima je propisano područje osobnih podataka, a sve u svrhu provedbe natječajnog postupka, te da ih može koristiti i u svrhu kontaktiranja i objave rezultata natječajnog postupka na svojoj mrežnoj stranici ili oglasnoj ploči.

Radni odnos sa školom će se zasnivati nakon provedenog selekcijskog postupka te će obavijest o ishodu postupka za sve kandidate biti objavljena na mrežnim stranicama Škole <http://os-mdemarina-medulin.skole.hr/natje_aji>, te se isti neće pojedinačno obavještavati.

Ravnateljica

Emanuela Pinzan Chiavalon, prof.